Publication: Magyar Közlöny
Issue: MK-2008-32 (Year: 2008, Number: 32)
Era: 2004-2010
Section: hogy a kiválasztott végrehajtó szervezet rendelkezik a program végrehajtásához szükséges pénzügyi és technikai eszközökkel. A pályázó által lefolytatott eljárás, illetve a benyújtott dokumentumok vizsgálata a 2003. évi CXXIX. törvényben, valamint a 46/2005. (V. 23.) FVM rendelet 4/A. §-ában foglalt elõírásokra figyelemmel történik.
Paragraph Index: 776

b) A szerzõdés módosítása A szerzõdés módosítása kizárólag a szerzõdés 4. cikk (4) bekezdésében elõírtakkal összhangban, a megvalósítandó egyes intézkedések tekintetében lehetséges. A szerzõdésben rögzített keretfeltételek (pl. idõszakok, költségvetés éves összegei stb.) nem módosíthatók. A pályázó köteles elõzetesen írásban értesíteni az MVH-t: – az összes szükséges részlet feltüntetésével minden olyan eseményrõl, amely a szerzõdés határidõre történõ megfelelõ végrehajtását veszélyeztetheti; – az összes szükséges részlet feltüntetésével minden olyan eseményrõl, amely a szerzõdés teljesítését lehetetlenné teszi; – minden, a szerzõdés teljesítésével kapcsolatban ellene indított államigazgatási vagy bírósági eljárásról. Amennyiben a szerzõdés valamely intézkedésének teljesítése olyan okból válik lehetetlenné, amelyért nem a pályázó a felelõs, a következõképpen kell eljárni: – a pályázó az eredeti intézkedést helyettesíti egy másik intézkedéssel, amelynek értéke a szerzõdés szerinti költségvetéstõl legfeljebb +/–10%-kal tér el. A kívánt módosításról haladéktalanul, de legkésõbb az új intézkedés végrehajtásának megkezdését 30 nappal megelõzõen értesíteni kell az MVH-t. A jóváhagyott változtatásokat a szerzõdõ felek által aláírt, a szerzõdéshez csatolt módosító okiratban kell rögzíteni.

Source: https://magyarkozlony.hu/hivatalos-lapok/1f6d8f4582c212b9198011450b76a344fc1b12f0/dokumentumok/da275a53b239fac5afd6110b60da44226dc944c8/letoltes